CELEX: 62021TN0285
Language: sl
Date: 2021-05-21 00:00:00
Title: Zadeva T-285/21: Tožba, vložena 21. maja 2021 – Alliance française de Bruxelles-Europe in drugi/Komisija

12.7.2021   
            
            
               SL
            
            
               Uradni list Evropske unije
            
            
               C 278/63
            
         
      Tožba, vložena 21. maja 2021 – Alliance française de Bruxelles-Europe in drugi/Komisija
      (Zadeva T-285/21)
      (2021/C 278/86)
      Jezik postopka: francoščina
      
         Stranke
      
      
         Tožeče stranke: Alliance française de Bruxelles-Europe (Bruselj, Belgija) in 7 drugih tožečih strank (zastopnik: E. van Nuffel d’Heynsbroeck, odvetnik)
      
         Tožena stranka: Evropska komisija
      
         Predloga
      
      Tožeče stranke Splošnemu sodišču predlagajo, naj:
      
                  —
               
               
                  do izdaje sklepa, s katerim se bo postopek za izdajo začasne odredbe zaključil, odredi odložitev izvršitve sklepa Evropske komisije, s katerim je bil sklop 4 (francoski jezik) javnega naročila, ki se nanaša na okvirne pogodbe za jezikovno izobraževanje v institucijah, organih in agencijah Evropske unije (št. HR/2020/OP/0014), dodeljen, na prvem mestu, skupini CLL Centre de Langues – Allingua in, na drugem mestu, skupini Alliance Europe Multilingue, ki jo sestavljajo tožeče stranke, in odredi vse ostale potrebne ukrepe, zlasti v zvezi z učinkom tega odloga na pogodbo, ki bi bila morebiti sklenjena s kršitvijo obdobja mirovanja iz člena 175 finančne uredbe;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo tri tožbene razloge.
      
                  1.
               
               
                  Prvi tožbeni razlog: neobstoj sporočitve zadostnih informacij, kar je kršitev člena 170(3) finančne uredbe. Tožeče stranke v zvezi s tem navajajo, da iz preučitve sporočenih informacij v zvezi z lastnostmi ponudbe tožečih strank ter v zvezi z značilnostmi in prednostmi bolje uvrščenega ponudnika ni mogoče razbrati nobene povezave med presojo in dodeljeno oceno in zato ni mogoče razumeti, zakaj je ponudba tožečih strank slabše ocenjena kot ponudba bolje uvrščenega ponudnika.
               
            
                  2.
               
               
                  Drugi tožbeni razlog: neizvrševanje pooblastila za prosto presojo, saj Evropska komisija pri svoji presoji ni upoštevala elementov tehničnega predloga iz ponudbe tožečih strank, ki so bili dostopni prek kodirane hiperpovezave, ki je bila vključena v njihovo ponudbo, ker je menila, da bi bili ti elementi lahko predloženi ali spremenjeni po izteku roka za predložitev ponudb, pri čemer pa ni preverila, ali tako tveganje v tem primeru dejansko obstaja.
               
            
                  3.
               
               
                  Tretji, podredno naveden toženi razlog: očiten neobstoj presoje, ker med presojo bistvenih lastnosti ponudbe tožečih strank in oceno, ki je bila dodeljena na podlagi merila kakovosti, ni nobene povezave.